**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2024. május 28-i ülésére**

**Javaslat a Savaria Múzeum 2023. évi beszámolójának és 2024. évi munkatervének jóváhagyására**

Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja értelmében a Kulturális, Oktatási és Civil Bizottság ellenőrzi és koordinálja az önkormányzati kulturális intézmények és gazdasági társaságok szakmai tevékenységét.

Az 75. § (5) bekezdése pedig kimondja, hogy azon költségvetési szervek esetén, ahol törvény a fenntartó hatáskörébe utalja szervezeti és működési szabályzat vagy más intézményi működést szabályozó dokumentum elfogadását – a feladatkör szerint illetékes bizottság előzetes véleménye kikérését követően – a polgármester jogosult annak jóváhagyására.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Törvény) 45. § (5) bekezdése a vármegyei hatókörű városi múzeumok szakmai munkatervére és szakmai beszámolójára vonatkozóan úgy rendelkezik, hogy azokat a miniszter előzetesen véleményezi, és amennyiben a miniszter a 30 napon belül nem ad véleményt, úgy kell tekinteni, hogy a javaslatban foglaltakkal egyetért.

A Savaria Múzeum (a továbbiakban: Múzeum) dokumentumainak online beküldési határideje 2024. március 25. napja volt. A Múzeum a benyújtási kötelezettségének eleget tett. Tekintettel arra, hogy véleményezés a 30 nap elteltét (2024. április 25.) követően nem érkezett, a Törvény fent jelzett rendelkezései értelmében a miniszter a dokumentumokban foglaltakkal egyetért.

A Múzeum 2023. évi beszámolóját az előterjesztés 1. számú melléklete, míg a 2024. évi munkatervet az előterjesztés 2. számú melléklete képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. május „ ”**

**/: Horváth Soma :/**

**HATÁROZATI JAVASLAT**

**…../2024. (V.28.) KOCB. számú határozat**

A Kulturális, Oktatási és Civil Bizottság a „Javaslat a Savaria Múzeum 2023. évi beszámolójának és 2024. évi munkatervének jóváhagyására” c. előterjesztést megtárgyalta, és Szombathely Megyei Jogú Város Önkormányzata Közgyűlésének Szervezeti és Működési Szabályzatáról szóló 18/2019. (X.31.) önkormányzati rendelete 52.§ (3) bekezdés 5. pontja és 75. § (5) bekezdése alapján az előterjesztés 1-2. sz. melléklete szerinti tartalommal a Savaria Múzeum 2023. évi szakmai beszámolóját, valamint 2024. évi munkatervét a polgármesternek elfogadásra javasolja.

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője,

 Csapláros Andrea, a Savaria Múzeum igazgatója)

**Határidő:** azonnal